”Yrityskeskittymien valvonnasta annetun neuvoston asetuksen (EY) N:o 139/2004 (1) täytäntöönpanosta annetun komission asetuksen (EY) N:o 802/2004 (2), sellaisena kuin se on viimeksi muutettuna komission täytäntöönpanoasetuksella (EU) N:o 1269/2013 (3), 3 artiklan 2 kohdan, 6 artiklan 2 kohdan, 13 artiklan 3 kohdan, 20 artiklan 1 ja 1 a kohdan sekä 23 artiklan 4 kohdan mukainen tiedonanto

(ETA:n kannalta merkityksellinen teksti)

Johdanto

Asetuksen (EY) N:o 802/2004 3 artiklan 2 kohdassa, 6 artiklan 2 kohdassa, 13 artiklan 3 kohdassa sekä 20 artiklan 1 ja 1 a kohdassa säädetään, että ilmoitukset, perustellut lausunnot, huomautukset komission väitteisiin, keskittymään osallistuvien yritysten sitoumukset sekä RM-lomake on toimitettava komissiolle siinä muodossa ja niin monena kappaleena kuin komissio on ilmoittanut Euroopan unionin virallisessa lehdessä.

Komissio määrittelee seuraavassa asetuksen (EY) N:o 802/2004 3 artiklan 2 kohdan, 6 artiklan 2 kohdan, 13 artiklan 3 kohdan sekä 20 artiklan 1 ja 1 a kohdan mukaisesti, kuinka monena kappaleena ja missä muodossa ilmoitukset, perustellut lausunnot, huomautukset komission väitteisiin, keskittymään osallistuvien yritysten sitoumukset ja RM-lomake on toimitettava.

Asetuksen (EY) N:o 802/2004 23 artiklan 4 kohdan mukaan komissiolle sähköisessä muodossa toimitettavat asiakirjat tai niiden lisäjäljennökset olisi toimitettava siinä muodossa, jonka komissio on ilmoittanut Euroopan unionin virallisessa lehdessä. Lisäksi kyseisessä kohdassa todetaan, että sähköpostitse toimitettavat lausunnot on lähetettävä sähköpostiosoitteeseen, jonka komissio julkaisee Euroopan unionin virallisessa lehdessä.

Komissio ilmoittaa täten asetuksen (EY) N:o 802/2004 23 artiklan 4 kohdan mukaisesti sähköisten ilmoitusten muodon sekä sähköpostiosoitteen, johon sähköpostitse toimitettavat lausunnot on lähetettävä.

Ilmoitukset: CO-lomake ja yksinkertaistettu CO-lomake (komission asetuksen (EY) N:o 802/2004 liitteet I ja II)

Perustellut lausunnot (4) : RS-lomake (komission asetuksen (EY) N:o 802/2004 liite III)

Keskittymään kuuluvien yritysten antamat sitoumukset sekä RM-lomake (komission asetuksen (EY) N:o 802/2004 liite IV)

Komission väitteitä koskevat huomautukset

1) Yksi allekirjoitettu alkuperäiskappale paperiversiona.

2) Kolme paperikopiota koko lausunnosta. Asian käsittelijät voivat ilmoittaa, että paperikopioita ei tarvita, tai pyytää ylimääräisiä kopioita.

3) Kaksi kopiota lausunnosta CD- tai DVD-ROM-muodossa (jäljempänä ’tallennusväline’). Seuraavia ohjeita on noudatettava: a) Tallennusvälineellä olevien tiedostojen on oltava suojaamattomina joko PDF-muodossa tai laskentataulukkona, ja yhden tiedoston koko saa olla enintään 40 megatavua (MB). Lausunnon kopio voidaan tallentaa usealle CD- tai DVD-ROM:lle. b) Tiedostot on nimettävä siten, että CO-lomakkeen, yksinkertaistetun CO-lomakkeen, RS-lomakkeen tai RM-lomakkeen osa, johon viitataan, on helppo tunnistaa. c) Jokaisella tiedostolla on oltava sen menettelyn numero, jota lausunto koskee. d) Kaikista tallennusvälineellä olevista tiedostoista laadittu luettelo on toimitettava erillisenä tiedostona kyseisellä tallennusvälineellä.

Sähköisten ilmoitusten muoto

Muihin kuin edellä mainittuihin lausuntoihin olisi sovellettava seuraavia sääntöjä:

— Tiedostojen pakkaamista (zip, rar, 7zip jne.) olisi vältettävä.

— Myös .pst-tiedostojen käyttöä olisi pyrittävä mahdollisuuksien mukaan välttämään. Jos tämä ei ole mahdollista, tiedostojen koko saa olla enintään 500 MB.

— Sellaisten PDF-tiedostojen (Adobe Portable Document Format) koko, joissa ei ole hakutoimintoa, saa olla enintään 30 MB. Yhteen PDF-tiedostoon ei saa sisällyttää useita tiedostoja.

— Lotus Notes -tiedostojen käyttöä on vältettävä.

— Yksittäisiä tiedostoja ei saa suojata salasanalla. Jos suojaaminen on tarpeen, on käytettävä TrueCrypt-salausohjelmaa.

Sähköpostiosoite

Sähköpostitse toimitettava kirjeenvaihto on lähetettävä osoitteeseen comp-merger-registry@ec.europa.eu

Tiedonannon soveltamisen alkamispäivä

Tässä tiedonannossa esitettyjä ohjeita sovelletaan sitä päivää seuraavasta päivästä alkaen, jona se julkaistaan.”